<Contact Name>

<Address Line 1>

<Address Line 2>

<Address Line 3>

<Town>

<Postcode>

13 Mehefin 2025

Annwyl <Contact Name>,

**Hysbysiad o Ymgynghoriad Cyn Ymgeisio ar gyfer Datblygiad Arfaethedig Gwaith Blaendraeth Llwybr Ceblau’r Parlwr Du: 16 Mehefin – 14 Gorffennaf 2025**

Rydym yn ysgrifennu atoch ar ran Liverpool Bay CCS Limited, aelod o'r grŵp Eni SpA (yr Ymgeisydd), i roi gwybod i chi am ein gweithgaredd Ymgynghoriad Cyn Ymgeisio sydd ar ddod ar Waith Blaendraeth Llwybr Ceblau’r Parlwr Du ("y Datblygiad Arfaethedig").

Mae’r Datblygiad Arfaethedig yn cynnwys gosod rhan danddaearol o gwndid Drilio Cyfeiriadol Llorweddol o dan Dwyni Gronant gan ddechrau o Bwll Mynediad Drilio Cyfeiriadol Llorweddol (a ganiatawyd o dan FUL/000246/23), i Bwll Ymadael Drilio Cyfeiriadol Llorweddol wedi’i gladdu ar linell Penllanw Cymedrig y Gorllanw, a chladdu ceblau trydanol a ffeibr optig cyfun ar draws Blaendraeth a Thraeth Talacre i linell Cymedrig y Distyll, a leolir i’r gogledd-orllewin o Derfynell Nwy’r Parlwr Du.

Mae’r Datblygiad Arfaethedig yn ceisio ail-awdurdodi’r un gwaith a ganiatawyd o dan gyfeirnod cais rhif : FUL/000246/23 a roddwyd ym mis Mai 2024 ("y Datblygiad a Ganiatawyd") ond ar aliniad newydd sydd tua 250m ymhellach i’r dwyrain ar hyd Traeth Talacre. Roedd angen yr adlinio hwn oherwydd adborth gan randdeiliaid ar y cais gwreiddiol am Drwydded Forol i leihau’r effaith ar symudiadau llongau yn yr ardal.

Mae’r Datblygiad Arfaethedig yn rhan o seilwaith Trafnidiaeth a Storio CO2 Bae Lerpwl i wasanaethu Prosiect HyNet North West ehangach. Mae HyNet yn brosiect cipio, cludo a storio carbon a hydrogen carbon isel a fydd yn datgloi economi carbon isel ar gyfer Gogledd-orllewin Lloegr a Gogledd Cymru gan roi’r rhanbarth ar flaen y gad yn ymgyrch y DU tuag at Sero Net.

**Mae mwy o wybodaeth wedi’i hamgáu am y cais cynllunio yr ydych yn ymgynghorai ar ei gyfer. Gwnewch yn siŵr bod eich ymateb yn ein cyrraedd erbyn 11.59pm ar 14 Gorffennaf 2025.**

Am fwy o wybodaeth, ewch i hynethub.co.uk/poa. Os oes gennych unrhyw gwestiynau am seilwaith CCS neu os hoffech roi unrhyw adborth ar y cynigion, anfonwch e-bost i hello@hynethub.co.uk

Yr eiddoch yn ffyddlon,

Martin Currie

Cyfarwyddwr, Liverpool Bay CCS Limited